Styrax obassia

Styrax obassia er en løvfellende busk eller lite tre i styraksfamilien.

Den blir 10–14 meter høy med en stammediameter på 15 cm. Krona er opprett og glissen og barken grå. Den har to typer blad: De to lengst inne på hver kvist sitter motsatt og er ovale til elliptiske, 4,5–10 cm lange, 3–5 cm brede og med en 3–5 mm lang bladstilk. De andre bladene sitter spredt og er nesten runde, 5–15 cm lange, 4–20 cm brede og med en 1–1,5 cm lang bladstilk. Blomstene dufter sterkt og sitter 10–20 sammen i en ensidig klase. Det er 5–6 hvite eller rosa kronblad som nederst er vokst sammen til et kronrør. Frukten er en steinfrukt som er 1–1,5 cm i diameter og dekket av lysebrune hår.

Arten vokser i skog 700–1500 moh. og er utbredt i Japan, Korea og Kina. Den plantes i hager og parker i mange land.

Kilder

Eksterne lenker 
 

Styraksfamilien